钦定古今图书集成/历象汇编/庶征典/第017卷 > 《管窥辑要》 > 隋
## 钦定古今图书集成/历象汇编/庶征典/第017卷 > 《管窥辑要》 > 隋

### 文帝开皇二十年四月天鸣冬十月久阴不雨

按《隋书高祖本纪》，开皇二十年四月乙亥，天有声如
泻水，自南而北。　按《五行志》，开皇二十年十月，久阴
不雨。刘向曰：“王者失中，臣下强盛，而蔽君明，则云阴。”
是时独孤后遂与杨素阴谮太子勇，废为庶人。